google/wiki40b huggingface dataset:
Stemmeplikt

Fordeler

Noen anser det å stemme som en borgerplikt, og å formalisere plikten gjør at valgoppslutningen øker , de folkevalgte får mer legitimitet, og at valgresultatene blir mer stabile. Stemmeplikt forhindrer at marginaliserte grupper ikke stemmer fordi de føler at ingen representerer dem. Stemmeplikt reduserer også effekten av eksterne faktorer slik som dårlig vær eller at det passer dårlig å gå fra jobb for å stemme. Stemmeplikt gjør også at de som er misfornøyde med de politiske partiene må stemme blankt eller ugyldig i stedet for å sitte hjemme, og det antas at ekstremister eller spesielle interessegrupper får mindre gjennomslag som følge av høy valgdeltakelse. Stemmeplikt hevdes også å redusere effekten av politisk ustabilitet drevet frem av ressurssterke og karismatiske demagoger.

Ulemper

Stemmerett kan anses som en rettighet mer enn en borgerplikt. Antallet hjemmesittere kan brukes som en indikator på demokratiets legitimitet og bidrar til en kontinuerlig debatt om demokratiet. Noen, blant annet Jehovas vitner er, ut fra en religiøs overbevisning, ikke delaktige i politiske prosesser, og stemmeplikt kan anses som brudd på deres religionsfrihet. Stemmeplikt kan anses som et brudd på menneskerettighetserklæringen artikkel 2, fordi motstandere av demokrati tvinges til å stemme, og som et brudd på ytringsfriheten fordi det å "ikke si sin mening" også er en rettighet.
Velgere som må stemme på kandidater man ikke vet noe om kan stemme tilfeldig eller i protest for å oppfylle sin borgerplikt. I Australia ble Ricky Muir fra "Australian Motoring Enthusiast Party" valgt selv om han i første runde bare hadde 0,5% oppslutning ved senatsvalget i 2014. Kommentatorer har gått inn for sperregrense og har kritisert systemet med stemmeplikt for å gi påtvungne valg, og at folk ikke vet hvem de stemmer på.
Skipssnabel

Skipssnabel eller rostra (av lat. rostrum) I antikken også brukt om bronsebelagte spisse rambukker i forstavnen på krigsskip. Disse kunne brukes som rambukker, til å lage hull i fiendtlige skip.
Ved sjøslag var det vanlig å ta rostra til den tapende part som krigsbytte. Etter slaget ved Antium i 338 f.Kr., hvor romerne seiret over volskarane (volsci), satte de stavnene fra fiendeskipene opp rundt talerstolen i Forum Romanum. Denne ble senere kjent som rostra, flertallsformen av rostrum. I moderne engelsk er «rostrum» fremdeles et ord for talerstol.
Lange flate ballær

Handling

Lange flate ballær handler om seks menn som jobber sammen på verkstedet EdGarasjen i Fredrikstad. Verkstedet står i fare for å gå konkurs, og de seks er redde for å miste jobbene sine. Etter at det har gått så langt at kreditorene fra Oslo har kommet på døren foreslår verkstedets daglige leder å bruke resten av verkstedets kassabeholdning til å reise på guttetur – til fotball-VM i Tyskland - "uten kjerringær". Det skal etterhvert vise seg å være løsningen på de økonomiske problemene.  
Filmen har fått mye omtale i media på grunn av det store antallet kjendiser som medvirker i cameoroller i filmen. Noen av de som dukker opp er: Jose Mourinho, Ari Behn, Elin Tvedt, Dorthe Skappel, Åsne Seierstad, Martin Bull Gudmundsen, Lars Olav Karlsen, Thomas Strzelecki, Valgerd Svarstad Haugland, Carola Häggkvist, Wig Wam, Åge Hareide og Stig Inge Bjørnebye. Også dialekten som karakteriserer Nedre Glommaregionen får komme til sin rett i filmen.

Uttrykkets opprinnelse

Selve uttrykket «lange, flate ballær» skal visstnok stamme fra 1949, da regjerende mester Sarpsborg Fotballklubb skulle spille cupfinale mot Skeid. Sigrun Riise var kontordame på Sarpsborg Papp, og lagde et kamprop for SFK. Kampropet lød slik:
«Blå og hvite kællær ut på banen tællær. Lange, flate ballær døm i nettet skallær.»
Sarpingene vant for øvrig cup-oppgjøret, men om det berømte slagordet spilte noen rolle, er ikke godt å si.
Noen hevder uttrykket var innarbeidet i fotballmiljøet i Sarpsborg allerede før dette nye slagordet ble skrevet, men den påstanden er det ingen som foreløpig har kunnet bekrefte eller avkrefte. De fleste forbinder det med Fredrikstad.
Fluxbox

Fluxbox er en vindusbehandler for vindussystemet X, og er basert på kildekode fra Blackbox 0.61.6. Prosjektet ble startet fordi Blackbox i en periode var lagt på is av utviklerne. Fluxbox er kjent for å være lett, stabil, pen og ha store muligheter for konfigurasjon. Den satser på å levere et minimum av grafiske effekter. Derfor leveres den bare med en oppgavelinje og en meny som dukker opp når man høyreklikker på bakgrunnen. Man kan bygge ut med eksterne programmer for å få slike ting som ikoner på skrivebordet. Fluxbox baserer seg på arkfaner, noe som gjør at et programvindu kan slippes i et annet.
Yoshiro Nakamura

Karriere

Yoshiro Nakamura startet sin profesjonelle karriere i Kashima Antlers i 1998. Han har også spilt for Oita Trinita, Sanfrecce Hiroshima og Sagan Tosu.
Vealøsrenna

Vealøsrenna er stredet mellom Vealøs og Østøya i Horten kommune. Frem til kanalen stod ferdig i 1867, var dette eneste vei ut og inn av indre havnebasseng. I dag, foruten småbåter, er det renna som benyttes til all trafikk ut og inn av havnebassenget.
John Carter (film)

Om filmen

Innspillingen begynte i november 2009 og ble avsluttet i juli 2010.
Filmen ble ikke godt mottatt av anmelderne. Den ble heller ikke noen publikumssuksess, slik produsentene hadde forventet.
Berlinmaleren

«Berlinmaleren» (aktiv ca. 490-tallet f.Kr. – ca. 460-tallet f.Kr.) er det navn som er gitt til en attisk vasemaler som er ansett som en rival til «Kleophradesmaleren» blant de mest talentfulle greske vasemalere tidlig på 400-tallet f.Kr..
Berlinmaleren ble navngitt av John Beazley ved en større amfora i Antikensammlung Berlin i mangelen av annet navn.
Berlinmaleren begynte å arbeide i senarkaisk stil og bidro til å utvikle den klassiske stilen av attiske rødfigurvaser. Han produserte en rekke av [Panethenisk amfora|panathenske amforaer]. Hans malte figurer er vanligvis isolerte og parstilte uten rammeverker mot en glasert svart bakgrunn, så integrert i formene at deres fortrinnliggjorte kropper på keramikken er antatt å ha blitt produsert i hans verksted. Over en lang karriere trente Berlinmaleren en rekke yngre vasemalere, blant annet sannsynligvis også «Akhilleusmaleren». Mange av hans verdsatte arbeider ble bevart som gravgjenstander hos aristokratiet i nekropolis i Magna Graecia (sørlige Italia), spesielt i Vulci, Nola og Locri.
Atlant

Atlant er en mannlig figur som i bærende stilling tjener som en søyle eller pilaster (halvsøyle/veggpilar). Figuren stammer fra gresk og romersk byggekunst. Den tilsvarende kvinnelige figuren blir kalt karyatide.
Den arkitektoniske figuren har fått navn etter Atlas, en titan i gresk mytologi som ble dømt til å bære himmelhvelvingen på skuldrene sine.
Guangshui

Guangshui  (kinesisk: 广水; pinyin: Guǎngshuǐ) er et kinesisk byfylke i byprefekturet Suizhou i provinsen Hubei i det sentrale Kina. 
Befolkningen  anslås (2005) til 155 000.
Thauria aliris

Utseende

En stor, bredvinget, brokete farget sommerfugl. Vingene er avrundede. Oversiden er mørkbrun, forvingen har en lite, hvit flekk i vingespissen og et bredt, hvitt skråbånd fra bakhjørnet til midt på forkanten. Bakvingen er oransje ved forhjørnet og i den bakre tredjedelen. Undersiden er noe lysere brun. Forvingen har et bredt, kileformet lyst midtfelt med en brun skygge i den fremre og ytre delen. Bakvingens underside er kanelbrun med et avlangt, mørkbrunt midtfelt, to små, mørke flekker ved roten og to store øyeflekker.

Levevis

Arten finnes både i lavlands- og høyereliggende skoger. De voksne sommerfuglene suger gjerne saft fra råtnende frukt.

Utbredelse

Den er utbredt fra Burma i vest til Borneo i øst.
Geir Karlsen (næringslivsleder)

Karriere

Før Norwegian Air Shuttle jobbet, Geir Karlsen for Golden Ocean Group og Songa Offshore. Deretter hadde han stillingen Group CFO i London-baserte Navig8 Group.
Fra april 2018 til juli 2019 er han finansdirektør i det skandinaviske flyselskapet.
Geir Karlsen har en grad i bedriftsøkonomi fra Handelshøyskolen BI.
San Antonio (kommune i Salto)

Historie

San Antonio ble grunnlagt i 15. mars 2010.

Regjeringen

Ordføreren (alcalde) i kommunen er Fernando Ferrari (2010-2015).
Renshou

Renshou (kinesisk: 仁寿县 ; pinyin: Rénshòu Xiàn) er et fylke i provinsen Sichuan i Folkerepublikken Kina. Det ligger i byprefekturet Meishan.
Befolkningen var i 1999 på 1.554.249 innbyggere.

Kulturminner

Minneporten i Shuangbao (Shuangbao paifang, 双堡牌坊) og klippehulene i Niujiaozhai (Niujiaozhai shiku, 牛角寨石窟) ble i 2006 oppført på listen over kulturminner i Folkerepublikken Kina.

Samferdsel

Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.
Parasumelis

Levevis

Larvene lever i død ved.

Utbredelse

Arten lever i Kamerun.
Tennvæske

Tennvæske er navnet på en produktfamilie som benyttes for å forenkle antenning av grillkull. I prinsippet kan både alkoholbaserte og petroleumbaserte væsker benyttes, men de alkoholbaserte (vanligvis metanol eller etanol) er mye mer riskable da risikoen er større for at de begynner å brenne ukontrollert, mens de petroleumbaserte ikke kan brenne uten at enten varmes til høye temperaturer eller ved hjelp av noen form for veke eller annet porøst materiale. Nesten alle produkter som selges kommersielt som tennvæske er derfor petroleumbaserte.
Universitetet i Koblenz og Landau

Universitetet i Koblenz og Landau (tysk, Universität Koblenz-Landau) er et universitet som ligger i byene Koblenz og Landau, Rheinland-Pfalz, Tyskland. Det ble grunnlagt i 1990 og har 12,915 studenter.
NOU 2006:18, Lavutslippsutvalget

NOU 2006:18 «Et klimavennlig Norge» er en norsk offentlig utredning (NOU) fra et utvalg oppnevnt ved kongelig resolusjon 11. mars 2005. Utredningen ble avgitt til Miljøverndepartementet 4. oktober 2006. Utvalgets mandat var å utrede hvordan Norge kan oppnå betydelige reduksjoner i de nasjonale utslippene av klimagasser på lang sikt. Det blir derfor gjerne referert til som «Lavutslippsutvalget».
Utvalgets hovedkonklusjon var at en betydelig reduksjon i norske utslipp innen 2050 er nødvendig, gjennomførbart, og ikke prohibitivt dyrt. Norge kan uten vesentlige forsakelser bli et klimavennlig land innen midten av dette århundret. Videre ble det konkludert med at det vil være billigere for samfunnet jo tidligere man starter.
Utvalget ble ledet av Jørgen Randers.
Norges Kampsportforbund

Norges Kampsportforbund (NKF) er et særforbund innen Norges idrettsforbund og olympiske og paralympiske komité (NIF) for idrettene taekwondo, karate, jujutsu, wushu og kendo. Forbundet ble stiftet 15. desember 1973. Norges Kampsportforbund er det største særforbundet innen kampidrett i NIF og er det eneste forbundet som har lov til å organisere offisielle konkurranser i idrettene taekwondo, karate, jujutsu, wushu og kendo. Kampsportforbundet har godkjenning fra Kulturdepartementet til å organisere kampaktivitet som tillater knockout.
Croylandkrøniken

Croylandkrøniken (stundom stavet Crowlandkrøniken), også omtalt som Historia Monasterii Croylandensis, er en viktig, men ikke alltid pålitelig kilde for engelsk middelalderhistorie, spesielt for slutten av 1400-tallet. Manusskriftet ble nedskrevet på benediktinerklosteret Croyland Abbey i Lincolnshire, England, fra og til fra år 655 og til år 1486.
Den første forfatteren var forstått som «Ingulph» eller «Ingulf» (latin: Ingulphus) av Croyland, abbed ved klosteret, som døde den 16. november 1109. Teksten har siden blitt påvist for å være en forfalskning, skrevet lenge etter Ingulf, antagelig en gang på 1200- eller 1300-tallet. Verkets forfatter tilskrives isteden til en «Pseudo-Ingulf». De delene av verket som er skrevet etter denne ukjente forfatteren som angår tiden på 1400-tallet, er betraktet som en verdifull kilde for forståelsen av rosekrigene og kongedømmene til Henrik VI, Edvard IV og Rikard III av England. De delene som er tilskrevet «Pseudo-Ingulf» er derimot ikke verdifulle, selv om muligens hadde tilgang til ekte tradisjoner eller dokumenter ved Croyland, men «han misforsto eller rotet til disse hinsides enhver mulig gjenkjennelse.»
I henhold til Alison Weir er krøniken datert før 1117 er «falsk» mens tre anonymt skrevne «fortsettelser» som strekker seg over periodene fra 1144-1469, 1459-1468 og1485-1486 er ekte. Den delen som dekker årene 1459–1486 ble skrevet i april 1486, det vil si etter at Henrik Tudor ble Henrik VII av England, av en som hadde tilgang til informasjon fra Rikard IIIs hoff. Forfatteren er blitt beskrevet som en doktor av kirkeretten (eller kanonisk rett) og et medlem av Edvard IVs råd. Noen historikere mener det kan ha vært John Russell, biskop av Lincoln, som var Richards kansler i størstedelen av dennes regjering (inntil kong Rikard avsatte ham den 24. juli 1485), men som nå ønsket smigre den nye kongen, Henrik. Andre historikere har derimot trukket slutningen at skriftet ble forfattet av en ukjent munk ved Crowland som har redigert en verdslig kilde.
I årenes løp har det vært forvirring mellom den «andre» og «tredje» kontinatorere, og den «fjerde» kontinatorens påstand om ikke å kjenne til hvem den tredje var. Det er faktisk den andre kontinatoren, som dekket perioden 1459-1486, som hevdet å skrive i april 1486, og denne delen ender med ekteskapet mellom Henrik VII av England og Elizabeth av York, og det opprøret som fulgte. Denne datoen knyttes til en bevart kopi av Titulus Regius i teksten og man vet at Russell var i Crowland i april 1486.
Geseke

Vennskapsbyer

Loos i Frankrike nær Lille siden 1975.

Politikk

CDU er største parti i byråd.

Borgermestre

fra 1995 Borgermestre: Franz Holtgrewe (CDU)
Algo Kärp

Doping

Kärp innrømmet i mars 2019 bloddoping.
Ottar Engtrø

Biografi

Han utdannet seg til fengselsbetjent og arbeidet mange år innen fengselsvesenet, blant annet i Ungdomsfengselet i Oslo. Siden tok han lærerskolen og ble etter hvert opplæringsleder for de ansatte i Vestre Fengselsdistrikt, som strekker seg fra Molde til Kristiansand. Siden bosatte han seg på Undheim og ble lærer på Nærbø.
Ottar Engtrø har alltid likt å skrive viser og dikt, men det meste har havnet i skrivebordskuffen, han har aldri gitt ut noen diktsamling. Etter å ha skrevet mye i ungdomstiden, hadde han en lang pause der han ikke skrev noe, men etter hvert tok han opp igjen skrivingen. Etter en kontakt med Øyvind Staveland i Vamp ble det til at han sendte noen dikt til ham, og Staveland satte melodi til «Vise til våren».
The Amazing Race 26

The Amazing Race 26 er den tjuesjette sesongen av den amerikanske realityserien The Amazing Race. Den tjuesjette sesongen av The Amazing Race fulgte elleve kjærestepar, seks lag med et eksisterende forhold og fem blind date-lag som møttes for første gang ved startstreken, i et kappløp rundt i verden.
Blind date-paret Laura Pierson og Tyler Adams vant den tjuesjette sesongen av The Amazing Race.

Produksjon

Den tjuesjette sesongen av The Amazing Race strakk seg 56 000 km, gjennom åtte land på fem kontinenter, i løpet av 24 dager. Innspillingen begynte 12. november 2014 og ble avsluttet 6. desember 2014. Monaco ble besøkt for første gang i The Amazing Race. Namibia og Peru ble også besøkt for første gang siden henholdsvis den andre og den den sjuende sesongen.
I enkelte av etappene, var en spesiell premie tilgjengelig i en tilfeldig ledetråd. Laget som mottok premien, kjent som Date Night (Datekveld), fikk muligheten til å delta på et romantisk aktivitet ved etappens Pit-Stop.
I den andre sesongen på rad, ville fire lag delta i finaleetappen. Halvveis i den siste etappen, ville programleder Phil Keoghan eliminere et lag, slik at det gjenstod tre lag som kjempet om å komme først til målstreken og vinne $1 000 000.
Endringer ble gjort i forbindelse med introduksjonen til hver episode. Istedenfor å ha scener hvor programleder Keoghan beskriver landet og stedet de var i, viste de denne sesongen lagene diskutere hva som skjedde i den forrige etappen eller et lag som hadde en Datekveld før den neste etappen begynte.

Casting

Casten bestod av de olympiske utøverne og kjæresteparet Aly Dudek og Steven Langton samt New Kids on the Block-medlemmet Jonathan Knight og kjæresten hans Harley Rodriguez. Denne sesongen var den første i The Amazing Race-franschisen hvor et kvinnelag ikke var representert. 
Ved Pit-Stop i den tredje etappen i Thailand, fridde Matthew "Matt" Cucolo til kjæresten Ashley Gordon.
Blind dating-paret Jackie Ibarra og Jeff Weldon deltok senere i den syttende sesongen av Big Brother.

Markedsføring

Travelocity og Ford fortsatte som hovedsponsorer for The Amazing Race. Fitbit ble ny sponsor for serien denne sesongen. Deltagerne fikk tildelt hver sine Fitbit-aktivitetsmåler, som ble brukt i en oppgave i løpet av den tiende etappen. Det var også den siste sesongen hvor Ford var hovedsponsor.
Blue Air

Base

Blue Air har brukt Henri Coandă internasjonale lufthavn i București som sin hovedbase gjennom historien. Henri Coandă internasjonale lufthavn var også den eneste hovedbase som flyselskapet hadde. Fra november 2014 tok Blue Air i bruk Torino internasjonale lufthavn i Torino som sin andre hovedbase. Flyselskapet har stasjonert 5 fly ved basen sin i Torino, samt de har 18 destinasjoner fra flyplassen.
Blue Air har også en operativ base ved George Enescu Internasjonale Lufthavn i byen Bacău. Blue Air er det eneste flyselskapet som flyr til og fra denne flyplassen.
Blue Air har 2 fly stasjonert ved Larnaka internasjonale lufthavn i byen Larnaka på Kypros. Iași Internasjonale Lufthavn ved byen Iași har 3 fly fra Blue Air stasjonert og den nest største byen i Romania Cluj har selskapet stasjonert 2 fly ved flyplassen Avram Iancu Cluj Internasjonale Lufthavn. 
I Mars 2017 åpnet Blue Air sin første britiske base ved Liverpool John Lennon lufthavn og har der stasjonert 1 fly. Den 27. april 2017 åpnet Blue Air sin 8. base ved Mihail Kogalniceanu lufthavn i byen Constanța med 1 fly.

Destinasjoner

Blue Air har operert i 13 år og tilbyr nå flyreiser til 104 destinasjoner i Belgia, Frankrike, Finland, Hellas, Israel, Italia, Kypros, Norge, Portugal, Romania, Sverige, Spania, Storbritannia og Tyskland. Videre, under eget merke og med slagordet "Følg dine drømmer og fly", driver Blue Air charterfly på vegne av ledende turoperatører og feriedestinasjoner over hele Europa og Vest-Asia, hovedsakelig i Middelhavsområdet.
Sør-Sandwichøyene

Hvalfangsthistorie

Carl Anton Larsen gjorde undersøkelser på øygruppen i 1908. Han observerte mye hval, men rapporterte om mangel på brukbare havner. Ferguson Bay på Thule kunne være en mulighet, men den var isfri bare en liten del av sesongen. I tillegg rapporterte han at flere av øyene hadde vulkansk aktivitet, og under ilandstigning på Zavodovski skal han ha blitt syk av den svovelholdige luften.
Først da de britiske myndighetene i 1910 gjorde det klart at det ikke ville bli utstedt flere fangstlisenser på Sør-Georgia eller Sør-Shetlandsøyene, kom det søknader om å drive hvalfangst ved Sør-Sandwichøyene. Av de innvilgede lisensene, var det imidlertid kun Christen Christensens selskap A/S Kosmos som tok sin i bruk sesongen 1911/12. Det ble bygget et spesialskip, «Tulla», som var kombinert fangstbåt og kokeri. I tillegg ble det sendt en seilskute, «Havfruen», som skulle fungere både som ekstra kokeri og lagringsskip. Ekspedisjonen ble imidlertid omringet av is før de kom frem til sitt bestemmelsessted Ferguson Bay. «Tulla» tok «Havfruen» på slep, men seilskuta ble så hardt skadet i isen at hun sank 3. desember 1911 nær Thule i posisjon 58°21′S 31°07′V. Hele mannskapet ble berget av «Tulla», som gikk umiddelbart til Grytviken og deretter returnerte til Norge. I ettertid ble det sagt at ekspedisjonen hadde startet for tidlig i sesongen, men videre interesse i området uteble, og ingen av de seks lisensene som var innvilget for sesongen 1912/13 ble tatt i bruk.
I 1927 ble Anglo-Norse Company Ltd innvilget en femårs-lisens for å operere med et flytende hvalkokeri ved Sør-Sandwichøyene. Selskapet ble administrert av Hans Borge i Tønsberg, men det var britiske finansinstitusjoner som hadde aksjemajoriteten gjennom et holdingselskap. Kokeriet «Anglo Norse» opererte i sesongen 1927/28 langs iskanten mellom Sør-Sandwichøyene og Sør-Orknøyene og oppnådde full last, 44 000 fat hvalolje, til tross for at kokeriet ikke var utstyrt med opphalingsslipp. Det ble fanget totalt 470 hval fra tre hvalbåter, som også våget seg inn i isen. Året etter ble fangsten enda større med 630 hval og 65 700 fat olje.
I 1929 ble konsesjonen overført til et nytt selskap, Falkland Shipowners Ltd fra London. Selskapet ble ledet av Anton von der Lippe fra Tønsberg, som også hadde interesser i Tønsbergs Hvalfangeri. Anglo-Norse Co. Ltd. stod imidlertid fremdeles for fangsten, da selskapet leide det nye kokeriet av Falkland Shipowners, også dette ved navn «Anglo Norse» og uten opphalingsslipp. Igjen ble det fanget langs iskanten, og i løpet av de to sesongene før industrien kollapset i 1931, ble det fanget over 1 700 hval fra fem hvalbåter.
Agalloch

Siste album The Serpent & the Sphere, single og splitt (2013–2016)

Agaloch kunngjorde 13. oktober 2013 arbeid med nytt album.
Agaloch kunngjorde 31. januar 2014 at albumet The Serpent & the Sphere skulle slippes på Profound Lore 13. mai.
The Serpent & the Sphere ble sluppet i USA 13. mai, i Tyskland 16. mai, og i resten av Europa 19. mai. Albumet gjester Nathanaël Larochette på akustisk gitar.
Agalloch, sammen med Nathanaël Larochette, slapp også sporet «Alpha Serpentis (Unukalhai)» som en 7" vinylsingel (350 kopier) på Licht von Dämmerung Arthouse 16. mai.
China Blues hemmelige netter

Handling

Filmen ahndler om Joanna, som lever et dobbeltliv – på dagen designer og på natten kynisk prostituert som heter China Blue. Hun omgis av to «frelsere»: den forskrudde presten Peter og den unge, gifte, seksuelt frustrerte Bobby.

Popularitet og økonomi

China Blues hemmelige netter ble en kommersiell flopp og innbrakte bare $2,9 millioner på kino i USA. Den havnet på en 128-plass over de mest innbringende kinofilmene i USA i 1984.

Anmelderne

Den fikk laber mottakelse av kritikerne, noe som gjenspeiles av at den kun har oppnådd bare 36 % på Rotten Tomatoes. Leonard Maltin gav den 2 av 4 stjerner.

Priser

Kathleen Turner vant prisen for beste skuespillerinne ved Los Angeles Film Critics Association Awards, og en lignende pris ved spanske Premios Sant Jordi de Cinematografía.
Dream Street

Dream Street er Janet Jacksons andre album, utgitt på plateselskapet A&M Records, utgitt den 22. september 1984. Jackson valgte på dette albumet og gå bort fra «tyggegummi-pop»-preget fra hennes første album, og gikk i retning av den rene pop-sjangeren. På denne tiden var Jackson fast skuespiller i den populære TV-serien Fame i USA. Dette er Jacksons siste album før hun i 1986 nådde toppen av salgslisten verden rundt med albumet Control.

Bakgrunn

Jackson delte tiden sin mellom innspilling av episodene til Fame og innspillingen av sitt andre album. Hun uttalte senere at hun ikke var særlig fornøyd med TV-serien, og sluttet etter en sesong. På denne tiden var hun også kjæreste med James DeBarge som hun senere i 1984 skulle gifte seg med. I motsetning til Jacksons første album, var nå fleste parten av brødrene hennes med på enten produseringen av låtene eller som korist.

Mottakelse

Albumet ble enda en skuffelse for Jackson, da albumets plassering ikke nådde høyere enn 147.-plass i USA, Jacksons dårligste album-plassering noensinne. Igjen var mottakelsen fra kritikerne blandet, med de samme synspunktene fra forrige album. Albumets første singel var «Don't Stand Another Chance» som var produsert og skrevet av Marlon Jackson nådde 101.-plass i USA, som Jackson framførte under Fame-turneen med seriens skuespillere i 1984. Den andre singelen var en duett med Cliff Richard ved navn «Two to the Power of Love» som nådde en skuffende 83.-plass i Richards hjemland, England, men var en topp 10 – hit i Sør-Afrika. Den siste singelen fra albumet var «Fast Girls» som ikke nådde singel-listen i USA.